| Gruzijos karo kelias |
| --- |
| **Gruzijos karo kelias** |
|  |
|  |
| Valstybės | Rusijos vėliava Rusija, Gruzijos vėliava Gruzija |
| Ilgis | 208 km |
| Pradžia | Vladikaukazas |
| Pabaiga | Tbilisis |
| Atidarytas | 1799 m. |
| Sritys | Šiaurės Osetijos vėliava Šiaurės Osetija, Mccheta-Mtianetija |
| Miestai | Stepanacminda, Gudauris, Ananuris, Žinvalis, Mccheta |
|  |
| Kelias Gruzijoje |

**Gruzijos karo kelias** (rus. *Военно-Грузинская дорога*, gruz. საქართველოს სამხედრო გზა) – istorinis kelio per Didžiojo Kaukazo kalnus, jungiančio Vladikaukazą ir Tbilisį, pavadinimas. Ilgis – 208 km. Kalnus kerta per Kryžiaus perėją (2379 m).

Dabar visas Gruzijos karo kelias asfaltuotas. Rusijai priklausanti dalis yra krašto kelias A161 „Vladikaukazas–Žemutinis Larsas". Kelias eina Šiaurės Osetijos teritorija, pro Tereko upės slėnį. Darjalo tarpekliu kerta Uolinį kalnagūbrį; ten kerta Rusijos–Gruzijos sieną. Toliau Gruzijoje kerta Pagrindinį kalnagūbrį ir Kazbeko pašlaitėmis Aragvio slėniu per Stepanacmindą, Gudaurį, Ananurį, Žinvalį ir Mcchetą pasiekia Tbilisį.

Gruzijos karo kelias eina itin vaizdingomis vietovėmis: aplink jį atsiveria vaizdingi tarpekliai, kalnų upės, viršukalnės, senovinės bažnyčios, tvirtovės.

Istorija
--------

Kelias žinomas nuo Antikos laikų, minimas Plinijaus ir Strabono „Geografijoje". 1769 m. keliu pirmą kartą pasinaudojo Rusijos kariuomenė kare prieš Turkiją. XVIII a. pab. Pavelas Potiomkinas pasiuntė 800 žmonių kelio atnaujinimui. 1783 m. jis jau galėjo šiuo keliu nuvažiuoti iki Tbilisio aštuonių žirgų traukiama karieta.

Po to, kai 1801 m. Gruzijos karalystė oficialiai buvo aneksuota ir įjungta į Rusijos imperiją caras Aleksandras I nurodė Rusijos pajėgų Kaukaze vadui generolui Aleksėjui Jermolovui pagerinti kelią, kad būtų palengvintas kariuomenės judėjimas ir komunikacijos. Darbai vyko iki 1863 m. ir kelias buvo paverstas plentu. Vėliau keletą kartų taisytas, gerintas.

Gruzijos karo kelias turėjo svarbų vaidmenį Užkaukazės ekonominiam vystymuisi bei Rusijos-Čerkesijos kare.

Pastaraisiais metais Gruzijos karo kelio vaidmuo mažėjo, daugiausia dėl ilgų eilių ties Rusijos ir Gruzijos siena, nuošliaužų bei Rusijai 2006 m. visiškai uždarius pasienio užkardą. Nuo 2013 m. pasienio užkarda Armėnijos prašymu vėl buvo atidaryta ir judėjimas keliu iš Rusijos į Gruziją atnaujintas. Šiuo keliu daugiausia važiuoja vilkikai iš Armėnijos į Rusiją.

Nepaisant įvairių kliūčių sienos kirtimui, ypač Gruzijos piliečiams, 2013 m. Rusijos atstovas teigė, kad per pasienio patikros punktą praleisti 3 mln. žmonių.

Šiuo metu (2015 m.) Gruzijos pusėje kelias dažnai yra užkimštas vilkikų, nes tranzitu per Gruziją vykstančios transporto priemonės ilgai laukia kol bus įleistos į Rusiją.

* Kelias per Kryžiaus perėjąKelias per Kryžiaus perėją
* Darjalo tarpeklyjeDarjalo tarpeklyje
* Kelias GruzijojeKelias Gruzijoje
* Kelias XIX a. pr.Kelias XIX a. pr.

Šaltiniai
---------

|  |  |
| --- | --- |
|  | **Vikiteka: Gruzijos karo kelias** – vaizdinė ir garsinė medžiaga  |

1. ↑  Географический энциклопедический словарь, гл. редактор А. Ф. Трёшников. – Москва, Советская энциклопедия, 1983. // psl. 95
2. ↑  "One Dead, Several Missing in Dariali Landslide", *Civil Georgia*, 18 May 2014 Archyvuota kopija 2015-11-17 iš Wayback Machine projekto.
3. ↑  "Russia and Georgia Expand Their Only Border Crossing Point", Jamestown Foundation, *Eurasia Daily Monitor*, 10(163), 16 September 2013
4. ↑  "Russia-Georgia border crossing will be open 24 hours", DFWatch, 14 January 2014